Cuneiform Tablet Kt 94/k 1312 (AKT 6c 552)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-dí-da ú a-lá-ḫi-im qí-bi-ma um-ma SIG₅-pì-a-šur-ma 6 na-ru-qá-tim TÚG.ḪI.A ku-nu-ki-a i-na ḫu-ur-ší-im e-zi-ib ŠÀ.BA 12 TÚG.ḪI.A SIG₅ 8 TÚG.ḪI.A tár-dí-ú-tim 4 TÚG.ḪI.A ša uš-ma-a ṣú-ba-tí-a a-šar ša-ṣú-ru šu-uk-na 0.33333 ma-na 1 GÍN KÙ.BABBAR ší-im ṣú-ba-tim 21 ma-na 10 GÍN KÙ.BABBAR e-zi-ba-ku-nu-tí URUDU-ri-i a-na KÙ.BABBAR dí-na-ma ú KÙ.BABBAR ší-im ṣú-ba-tí-a ku-un-kà-ma li-ib-ší KÙ.BABBAR a-na ḫu-ša-ḫi-ku-nu lá tù-ma-na li-ib-ší a-ḫu-a a-tù-nu KÙ.BABBAR ṣú-ba-tí-a a-na i-ṭá-at-lim i-ta-dí-na ba-áb-tám lá a-ra-ší 14 GÍN KÙ.BABBAR ša-lim-be-lí DUMU ba-šu ḫa-bu-lu-ni-im i-na ba-ni-<gap>-im